**SORIŠKA PLANINA, LAJNAR, SLATNIK in MOŽIC**

 ***SOBOTA, 17. 5. 2025***

Soriška planina (1307 m) je idealno izhodišče za številne krajše ali daljše pohode v Julijskih Alpah, tako v poletnem kot zimskem času. Pozimi je še posebej živahno, ker je tam tudi poznano smučišče. S parkirišča na Bohinjskem sedlu (1277 m) pod Brunarico se nam odpre lep pogled na okoliške hribe s prečudovitimi razgledi na Lajnar (1549 m), Slatnik (1609 m), Možic (1603 m) in še naprej do Šavnika, Dravha, Črne Prsti, Ratitovca in še kam naokoli. Po grebenu je potekala utrjena meja med Italijo in Kraljevino Jugoslavijo, zato je še dandanes opaziti na teh območjih veliko bunkerjev in kamnitih vojaških stavb (karavel). Naše pohode podpira tudi Mestna občina Novo mesto.

|  |  |  |
| --- | --- | --- |
| **ODHOD:** |  Dobimo se na zbirnem mestu pri OŠ Bršljin ob 7. uri. Ker je izlet namenjen tudi mladim planincem, se bomo z avtobusom odpeljali iz Novega mesta direktno na Soriško planino oziroma Bohinjsko sedlo nad Bohinjem, kjer bo naše izhodišče. |  |
| **TURA:** | Tokratno **turo bomo začeli na parkirišču na Bohinjskem sedlu. Od tam se bomo po markirani poti najprej povzpeli po smučišču (pašniku) do vrha trenutno cvetočega Lajnarja, kjer je tudi vpisna knjižica in žig. Razgledi z njega sežejo tudi do Triglava in Bohinjskega jezera. Nadaljevali bomo po grebenu na Slatnik, ki bo tudi najvišji vrh našega vzpona. Za konec nas bo čakal še Možic. Ves čas po grebenu nas bodo spremljali bunkerji iz časov Kraljevine Jugoslavije. Sledil bo povratek na izhodišče. Čiste hoje bo nekje za 3 do 4 ure, naredili pa bomo slabih 500 višinskih metov.** |  |
| **VGN** | Trudimo se, da v naravi ne delamo škode (trganje rož, lomljenje vej …) in ne povzročamo hrupa. Odpadke odnesimo s sabo v dolino. |  |
| **POVRATEK** | V Novo mesto se bomo vrnili v poznih popoldanskih urah, nekje do 19.ure. |  |
| **OPREMA:** | Oprema naj bo primerna vremenu. Priporočam visoke pohodne čevlje in pohodniške palice. Ne pozabite na zaščito proti soncu in rezervno majico. Zelo priporočam tudi čelne svetilke, ker se bomo podali tudi skozi rove.  |  |
| **HRANA:** | Hrana in pijača iz vašega nahrbtnika. Možnost bo tudi nakupa v koči na planini. |  |
| **CENA:** | Otroci (člani): 15€, otroci (nečlani): 20€r; Odrasli (člani): 20€, odrasli (nečlani): 25€ |  |
| **PRIJAVE:** | Prijave in informacije sprejemam najkasneje do srede, 14. 5. 2025, na mail: tomaz.struna@gmail.com ali tel.: 040 215 094 (Tomaž Struna) |  |
| **VODENJE:** | Za vodenje bomo poskrbeli vodniki PZS v Pohodniškem društvu Novo mesto, vodji bova Roman Makše in Tomaž Struna |  |

Za Pohodniško društvo Novo mesto pripravil Tomaž Struna.